open-index/open-wikipedia-markdown huggingface dataset:
বিএএন

**ব্রিটেন স্বীকৃত নাম** বা **ব্রিটিশ এপ্রুভড ন্যাম** (সংক্ষেপেঃ **বি.এ.এন.**) হচ্ছে ব্রিটিশ ফার্মাকোপিয়া (বিপি) একটি ফার্মাসিউটিক্যাল উপাদানের সরকারী মালিকানাবিহীন নাম বা জেনেরিক নাম। ঔষধ ক্ষেত্রে, এই বি.এ.এন. নামটি পুরো বিশ্বে ব্যবহার করা হয় বিশেষত কমনওয়েলথভুক্ত রাষ্ট্রে।

## আত্তীকরণ
বিএএন হলো একক ও যৌথ আত্তীকরণে প্রস্তুতকৃত ঔষধের উপর সতন্ত্রভাবে আরোপ করা হয়। উদাহরণস্বরূপ কো-আমোক্সিক্লাভ বিএএন নামটির দ্বারা অ্যামোক্সিসিলিন ও ক্লাভুলানিক এসিডএর সমন্নয়ে গঠিত হয়েছে বুঝা যায়। অন্য অনেক ফার্মাকোপিয়াতে অবশ্য সংক্ষেপে ড্রাগের উভয় উপাদানের নাম সংযুক্ত করা হয়েছে, যেমন - "অ্যামোক্সিসিলিন সাথে ক্লাভুলানিক এসিড"।

প্রিফিক্স (Prefix) "কো-" ব্যবহৃত হয় অনেক কম্বিনেশন ড্রাগে, যেমন - প্যারাসিটামল বা অ্যাসপিরিনের (এনালগেসিক বা ব্যথা নিবারক ঔষধ) সাথে অপিওয়েড (Opioid) যুক্ত হয়ে কো-কোডামোল, কো-কোডাপ্রিন, কো-ডাইড্রামোল, কো-প্রোক্সামোল। অন্য সাধারাণ অপিওয়েড (Opioid) বিরোধী-ঔষধগুলো হলো অ্যাণ্টি-ডায়ারিয়াল, ডাইফেনক্সাইলেট ও অ্যাট্রোপিন মিশ্রণ যা একটি নন-এনালগেসিক, ও কো-ফেনোট্রোপ (অন্য নাম লোমোটিল)। অ্যান্টিবায়োটিক (যেমন - কো-ফ্লুয়াম্পসিল এবং কো-ট্রাইমোক্সাজল), নিন্ম রক্তচাপের ঔষধ (যেমন- কোটেনিডন), ডাইউরেটিক্স (যেমন - কো-আমাইলোফ্রুস) ও কো-আমাইলোঝাইড), গ্যাস্ট্রোইন্ট্যাস্টাইন্যাল ঔষধ (যেমন - কো-ডানথ্রুসেট) এবং অ্যান্টি-পারকিন্সনিজম উপাদান যেমন - কো-কারেলডোপা, কো-বেনেলডোপা, এবং অন্যান্য (যেমন - কো-সাইপ্রিন্ডাইওল)।

## বিএএন ঐকতান

বর্তমান ইউরোপিয়ান ইউনিয়ন আইন অনুসারে, বিপিকে ইউরোপিয়ান ফার্মাকোপিয়ার ও সাথে আন্তর্জাতিক মালিকানবিহীন নামের সহবস্থানে রাখতেই কিছু ব্যতিক্রম ছাড়া যেমন - এড্রেনালিন/এপিনেফ্রিন, বিএএন এখন আইএনএন-এর মতন রাখার জন্য সমস্তইইউ জুড়ে প্রস্তাবনা দেয়া হয়।

অস্ট্রেলিয়াতে এর ভালো কার্যকারিতা লক্ষ্য করা গেছে। While the British Pharmacopoeia and BANs are the official pharmacopoeia/names defined by legislation in these countries, the former-BANs continue to be used, purportedly because of the difficulty of changeover. Despite the importance of the BP there appears to be little or no movement in the direction of changing these names.

## আরো দেখুন
* ইংরেজিতে খাদ্যদ্রব্যর নাম
* জেনেরিক
* United States Adopted Name

বিষয়শ্রেণী:ঔষধবিজ্ঞান
বিষয়শ্রেণী:ব্রিটিশ ফার্মাকোপিয়া
চলমান পাথর

thumb|রেসট্র্যাক প্লায়ার একটি চলমান পাথর।
**চলমান পাথর** প্রকৃতির এক বিস্ময়, যে পাথরগুলো আপাতদৃষ্টিতে মনে হয় নিজে নিজেই স্থান পরিবর্তন করে। পাথরগুলিকে চলমান অবস্থায় কেউ কখনো দেখেনি, তবুও পাতলা কাদার স্তরে রেখে যাওয়া ছাপ থেকে পাথরগুলোর স্থান পরিবর্তন নিশ্চিত হওয়া যায়। কিছু কিছু পাথরের কয়েকশ পাউন্ড পর্যন্ত ওজন হয়, এই ভারি ভারি পাথরগুলো কীভাবে এক স্থান থেকে অন্য স্থানে যায়, সে রহস্য আজও উন্মোচিত হয়নি। পাথরের ট্রেইলে রেখে যাওয়া সূক্ষ্ম ছাপ থেকে বোঝা যায় পাথরগুলো এমন সময়ে স্থান পরিবর্তন করে যখন উপত্যকায় পাতলা কাদামাটির আস্তরণ থাকে। মানুষ বা অন্য কোনো প্রাণীর দ্বারা পাথরের স্থান পরিবর্তন হওয়ার সম্ভাবনা থাকলেও আশেপাশের কাদায় তাদের কোনো চিহ্ন পাওয়া যায় না।

ক্যালিফোর্নিয়ার রেসট্র্যাক প্লায়া, ডেথ ভ্যালিতে এমন বিশ্বয়কর ঘটনাটি বিশেষজ্ঞদের নজরে আসে ১৯৪৮ সালে। হঠাৎ তীব্র বাতাস, কাদামাটি, বরফ, তাপমাত্রার তারতম্য প্রভৃতি বিষয়সমূহ পাথরের সরে যাওয়ার পেছনে কারণ বলে বিজ্ঞানীরা মনে করলেও পাথরের চলার পথের ভিন্নতার কারণে রহস্য থেকেই যায়। পাথরগুলোর এক একটি কয়েক বছর ধরে চলে। কখনো সরল পথে, কোনোটি বাঁকানো পথে পরিভ্রমণ করে। এমনও হয় দুটি পাথর সমান্তরালে কিছুদূর পর ঠিক বিপরীত দিকে তাদের দিক পরিবর্তন করে চলে। দীর্ঘ ৫০ বছরের গবেষণায় এখনো পর্যন্ত শুকনো লেক রেস প্রায়া, ডেথ ভ্যালির চলমান পাথরের রহস্য উন্মোচিত হয়নি। ১৯৫৫ সালে এম. স্ট্যানলী প্রথমবারের মতো মত প্রকাশ করেন যে, রেস প্রায়া, ডেথ ভ্যালিতে বন্যার পর সৃষ্ট বরফের কারণে পাথর স্থান পরিবর্তন করে। বছরের কোনো কোনো সময় প্রায়া ভ্যালি ৭ সেন্টিমিটার পর্যন্ত পানিতে তলিয়ে যায়, রাতে তাপমাত্রা হিমাঙ্কের নিচে নেমে আসে।

১৯৭৬ সালে রবার্ট শার্প এবং ডুইট ক্যারে, এম স্ট্যানলির আইস-সিট মতবাদে দ্বিমত পোষণ করেন। তারা পাথরের চলার পথের ধরন ও জ্যামিতিক বিশ্লেষণ করে একাধিক ট্র্যাকের মাঝে সম্পর্ক দেখতে পান যেটি বরফ খণ্ডের দ্বারা ঘটা সম্ভব নয়। তারা মত প্রকাশ করেন যে, বছরের নির্দিষ্ট সময় ও নির্দিষ্ট আবহাওয়ায় বাতাসের কারণে পাথরগুলো সরে যায় যেটি প্রতি বছর বা দুই বছর অন্তর ঘটে থাকে।

১৯৯৫ সালে জন বি. রেইড এবং হ্যাম্পশায়'র কলেজের ভূ-তাত্ত্বিকগণ শার্প-ক্যারে মতবাদের সাথে দ্বিমত পোষণ করেন। ১৯৮০'র দশকের শেষ হতে ১৯৯৪ সাল পর্যন্ত তারা সাতটি ড্যাথ ভ্যালি থেকে তথ্য সংগ্রহ করে স্ট্যানলির আইস-সিট মতবাদকে সমর্থন করেন।

আধুনিক জিপিএস ট্র্যাকিংনির্ভর স্যাটেলাইট ইমেজ থেকে পাথরগুলোর স্থান পরিবর্তনের সময় গতি সম্পর্কে ধারণা পাওয়া গেলেও তাদের স্থান পরিবর্তনের রহস্য এখনো রহস্যাবৃতই রয়ে গেছে। বিশেষ করে আপস্ট্রিমে পাথরের স্থান পরিবর্তনের সঠিক ব্যাখ্যা এখনো পাওয়া যায়নি।

File:Racetrack Playa in Death Valley National Park.jpg|রেসট্র্যাক প্লায়া-তে আরেকটি চলমান পাথর।
Image:Death 8 bg 082303.jpg|চলার পথটা সবসময় সরলরৈখিক নয়।
File:Deathvalleysky nps big.jpg|মিল্কি ওয়ে গ্যালাক্সির একটি প্যানারোমা, যেখানে নিচে ডান দিকে একটি চলমান পাথর লক্ষণীয়
Image:Death-Valley-Recetrack.jpg|ক্যালিফোর্নিয়ার ডেথ ভ্যালিতে চলমান পাথর


## তথ্যসূত্র

## বহিঃসংযোগ

* The Sliding Rocks of Racetrack Playa by Paula Messina
* The Mystery of the Rocks on the Racetrack at Death Valley by Lena Fletcher and Anne Nester
* http://www.physicsforums.com/showthread.php?p=437132
* Moving Rocks of Death Valley's Racetrack Playa by Brian Dunning
* Why Are Death Valley's Rocks Moving Themselves? by Philip Schewe (FoxNews)

বিষয়শ্রেণী:রহস্যাবৃত বস্তু
বিষয়শ্রেণী:ভূতত্ত্ব
বিষয়শ্রেণী:ভূতাত্ত্বিক ঘটনা
বিষয়শ্রেণী:ডেথ ভ্যালি
বিষয়শ্রেণী:শিলা
বিষয়শ্রেণী:পাথর
কোদালা (দ্ব্যর্থতা নিরসন)

**কোদালা** বলতে বুঝানো হতে পারে:
* কোদালা ইউনিয়ন, বাংলাদেশের রাঙ্গুনিয়া উপজেলার অন্তর্গত একটি ইউনিয়ন পরিষদ।
* কোদালা শহর, যা ভারতের ওড়িশা রাজ্যের গঞ্জাম জেলার একটি শহর।
আইভি লিগ

থাম্ব|আইভি লিগের স্কুলগুলির মানচিত্র|300x300px
থাম্ব|ডান|কলম্বিয়ার উইয়েন স্টেডিয়ামে আইভি লিগ সদস্যদের পতাকা

**আইভি লিগ** (ইংরেজিতে: Ivy League) হল উত্তর-পূর্বাঞ্চলীয় যুক্তরাষ্ট্রের আটটি বেসরকারি উচ্চশিক্ষা প্রতিষ্ঠানের সমন্বয়ে একটি অ্যাথলেটিক সম্মেলন। এই আটটি প্রতিষ্ঠানকে একত্রে একটি গ্রুপ হিসেবে পরিচয় প্রদানের ক্ষেত্রেও “আইভি লিগ” নামটি ব্যবহৃত হয়। আটটি শিক্ষা প্রতিষ্ঠান হলো: ব্রাউন ইউনিভার্সিটি, কলাম্বিয়া ইউনিভার্সিটি, কর্নেল ইউনিভার্সিটি, হার্ভার্ড ইউনিভার্সিটি, প্রিন্সটন বিশ্ববিদ্যালয়, ইউনিভার্সিটি অফ পেনসিলভানিয়া, ডার্টমাউথ কলেজ এবং ইয়েল ইউনিভার্সিটি। আইভি লিগের একটি দ্যোতনা হল, এটি একইসঙ্গে এই আটটি শিক্ষাপ্রতিষ্ঠানের শিক্ষাগত উৎকর্ষ, শিক্ষার্থী ভর্তিতে নৈর্বাচনিকতা ও সামাজিক আভিজাত্য প্রকাশ করে।

১৯৫৪ সালে ন্যাশনাল কলেজিয়েট অ্যাথলেটিক অ্যাসোসিয়েশনের প্রথম বিভাগীয় সম্মেলন গঠনের পরে আইভি লিগ- পরিভাষাটি প্রাতিষ্ঠানিক রূপ লাভ করে। তবে বর্তমানে পরিভাষাটি কেবল অ্যাথলেটিকসের মাঝেই সীমাবদ্ধ নেই, এটি বর্তমানকালে বিশেষভাবে যুক্তরাষ্ট্রের প্রাচীন উচ্চশিক্ষা প্রতিষ্ঠানসমূহের শিক্ষাগত উৎকর্ষের পরিচয়বাহক। এছাড়া জনসাধারণের দৃষ্টিতে এই লিগের অন্তর্ভুক্ত শিক্ষাপ্রতিষ্ঠানসমূহ দেশের এবং বিশ্বের সবচেয়ে মর্যাদাপূর্ণ বিশ্ববিদ্যালয়ের মধ্যে অন্যতম হিসেবে বিবেচিত। ইউ.এস. নিউজ এ্যান্ড ওয়ার্ল্ড রিপোর্ট ম্যাগাজিন প্রকাশিত কলেজ ও বিশ্ববিদ্যালয়ের র্যাং কিং-এ প্রতিনিয়তই আইভি লিগের অন্তর্ভুক্ত প্রতিষ্ঠানগুলো থাকে। এই আটটি শিক্ষা প্রতিষ্ঠানের মধ্যে সাতটিই যুক্তরাষ্ট্রের ঔপনিবেশিক আমলে প্রতিষ্ঠিত হয়, ব্যতিক্রম শুধু কর্নেল ইউনিভার্সিটি, যেটি ১৮৬৫-তে প্রতিষ্ঠিত হয়। আইভি লিগের সবকয়টি প্রতিষ্ঠানই যুক্তরাষ্ট্রের উত্তর-পূর্বাঞ্চলে অবস্থিত। এগুলো কেন্দ্রীয় ও প্রাদেশিক সরকার থেকে প্রতি বছরই গবেষণা ও অন্যান্য খাতে ব্যাপক অনুদান লাভ করে।

## সদস্য

## টীকা

## তথ্যসূত্র

## বহিঃসংযোগ
*
পুরুষ টেনিস র‌্যাংকিং

থাম্ব
The ATP Rankings is the ATP's historical merit-based method used for determining entry and seeding in all tournaments. ATP Rankings are updated Sunday night (ET) after tournaments end.

থাম্ব|হালের অন্যতম সেরা খেলোয়ার নোভাক জকোভিচ

## আরো দেখুন
* টেনিস
* টেনিস র‌্যাংকিং
* প্রমিলা টেনিস র‌্যাংকিং

## তথ্যসূত্র

বিষয়শ্রেণী:টেনিস
বিষয়শ্রেণী:বিশ্ব ক্রীড়া র‌্যাঙ্কিং
প্রমিলা টেনিস র‌্যাংকিং

## আরো দেখুন
* টেনিস
* টেনিস র‌্যাংকিং
* পুরুষ টেনিস র‌্যাংকিং

## বহিঃসংযোগ
* ডব্লিউটিএ ট্যুর ওয়েবসাইট
* ডব্লিউটিএ ট্যুর সিডিউল
* আনঅফিসিয়াল ডব্লিউটিএ ট্যুর ম্যাসেজ বোর্ড (ফোরাম)
* টেনিস ওপেন অফিসিয়াল ওয়েবসাইট

## তথ্যসূত্র

বিষয়শ্রেণী:টেনিস
বিষয়শ্রেণী:বিশ্ব ক্রীড়া র‌্যাঙ্কিং
স্বাস্থ্য ও পরিবার কল্যাণ দপ্তর (পশ্চিমবঙ্গ)

**পশ্চিমবঙ্গের স্বাস্থ্য ও পরিবার কল্যাণ মন্ত্রক** পশ্চিমবঙ্গ সরকারের একটি মন্ত্রক। এই মন্ত্রক প্রধানত রাজ্যের স্বাস্থ্য পরিষেবা রক্ষণাবেক্ষণ ও উন্নয়নের দায়িত্ব পালন করে।

## মন্ত্রকীয় দল
এই মন্ত্রকের মন্ত্রকীয় দলের নেতৃত্ব দেন স্বাস্থ্য ও পরিবার কল্যাণ মন্ত্রকের ক্যাবিনেট মন্ত্রী। একজন রাষ্ট্রমন্ত্রী তাঁকে সহায়তা করতে পারেন। তবে রাষ্ট্রমন্ত্রীর নিয়োগ বাধ্যতামূলক নয়। মন্ত্রীর কার্যালয় ও মন্ত্রক পরিচালনার জন্য উচ্চপদস্থ সরকারি আধিকারিকবৃন্দ (সিভিল সার্ভেন্ট) নিযুক্ত থাকেন।

বর্তমানে এই মন্ত্রকের ভারপ্রাপ্ত মন্ত্রী হলেন মমতা বন্দ্যোপাধ্যায়। তিনি রাজ্যের মুখ্যমন্ত্রীও বটে।

## পাদটীকা

বিষয়শ্রেণী:পশ্চিমবঙ্গ সরকার
বিষয়শ্রেণী:পশ্চিমবঙ্গে স্বাস্থ্য
বিষয়শ্রেণী:পশ্চিমবঙ্গ সরকারের বিভাগ
স্বরাষ্ট্র ও পার্বত্য বিষয়ক দপ্তর

**পশ্চিমবঙ্গের স্বরাষ্ট্র দপ্তর** হলো পশ্চিমবঙ্গ সরকারের একটি মন্ত্রক। এই দপ্তর পশ্চিমবঙ্গ জাতীয় স্বেচ্ছাসেবক বাহিনীর প্রশাসন ও অসামরিক-সামরিক যোগাযোগ, সামরিক কর্মচারীদের কল্যাণ, আরআইএমসি ভর্তি পরীক্ষা, আরআইএমসি/এনডিএ ক্যাডেটদের বৃত্তি, দ্বিতীয় বিশ্বযুদ্ধে অংশগ্রহণকারীদের পেনসন, আঞ্চলিক বাহিনীর স্বেচ্ছাসেবক-সদস্যদের সুযোগসুবিধা প্রদান এবং শৌর্য ও বিশেষ সেবামূলক পুরস্কার প্রদানের দায়িত্ব পালন করে।

## মন্ত্রকীয় দল
স্বরাষ্ট্র ও পার্বত্য বিষয়ক দপ্তরের মন্ত্রকীয় দলের নেতৃত্ব দেন স্বরাষ্ট্র মন্ত্রকের ক্যাবিনেট মন্ত্রী। তাকে সাহায্য করার জন্য একজন স্বরাষ্ট্র রাষ্ট্রমন্ত্রী থাকতে পারেন, যদিও স্বরাষ্ট্র রাষ্ট্রমন্ত্রীর পদটি বাধ্যতামূলক নয়। মন্ত্রীর কার্যালয় ও পরিচালনার কাজে উচ্চপদস্থ সরকারি আধিকারিকদের (সিভিল সারভেন্ট) নিয়োগ করা হয়।

পশ্চিমবঙ্গের বর্তমান স্বরাষ্ট্রমন্ত্রী হলেন মমতা বন্দ্যোপাধ্যায়। তিনি রাজ্যের দপ্তর মুখ্যমন্ত্রীও বটে।

## তথ্যসূত্র

বিষয়শ্রেণী:পশ্চিমবঙ্গ সরকারের বিভাগ
এবিসি রেডিও (বাংলাদেশ)

**এবিসি রেডিও** ছিল বাংলাদেশের একটি বেসরকারি বাণিজ্যিক এফএম রেডিও স্টেশন। এই রেডিও স্টেশনের বেতার তরঙ্গ ছিল ৮৯.২ এফএম। এটি দৈনিক প্রথম আলোর সহপ্রতিষ্ঠান ও ট্রান্সকম গ্রুপের মিডিয়া স্টারের একটি অংশ ছিল।  পরবর্তীতে ২০২৩ সালের মে মাসে রংধনু গ্রুপ এটির মালিকানা কিনে নেয়। বাংলাদেশের রাজধানী ঢাকার কাওরান বাজারে এবিসি রেডিওর প্রধান কেন্দ্র অবস্থিত। বর্তমানে এটি সম্প্রচারে নেই।

## ইতিহাস
২০০৯ সালে মানবজমিন সম্পাদক মতিউর রহমান চৌধুরীর কাছ থেকে ট্রান্সকম গ্রুপ আয়না ব্রডকাস্টিং করপোরেশনের (এবিসি) লাইসেন্স কিনে। একই বছর ৭ই জানুয়ারি এবিসি রেডিও বাণিজ্যিক পরিচালনা শুরু করে। 'বাংলার আওয়াজ' স্লোগানে এই রেডিও কার্যক্রম পরিচালনা করত। এবিসি রেডিওর খবর তাদের নিজস্ব ওয়েবসাইট ছাড়াও দৈনিক প্রথম আলো ও ডেইলি স্টার-এর ওয়েবসাইটে শোনা যেত। ২০২৩ সালের ৩১ মে রংধনু গ্রুপ এটির মালিকানা কিনে নেয়।

## অনুষ্ঠানমালা
থাম্ব|180px|এবিসি রেডিওর লোগো (পুরাতন)
এবিসি রেডিও নিউজ বুলেটিন, আলোচিত ঘটনা নিয়ে আলোচনা অনুষ্ঠান, রেডিও তথ্যচিত্র, তথ্যবার্তা, ট্রাফিক, স্টক মার্কেট, আবহাওয়া ইত্যাদি, সরাসরি অনুষ্ঠান সম্প্রচারের পাশাপাশি সাপ্তাহিক ও বিশেষ দিনের অনুষ্ঠান প্রচার করত। এই রেডিওতে প্রতি ঘণ্টায় সরাসরি খবর প্রচারিত হত। এছাড়া যেকোনো আকষ্মিক উদ্ভূত ঘটনায় তাজা খবর (ব্রেকিং নিউজ) প্রচার করা হত

এবিসি রেডিওতে প্রচারিত উল্লেখযোগ্য অনুষ্ঠানসমূহ হচ্ছে:

* কুয়াশা
* তারা রাম পাম
* প্রেম রোগ
* মৌসুমি হাওয়া
* হ্যালো ৮৯২০ বিবাহিত জীবনের গল্প
* যাহা বলিব সত্য বলিব
* হ্যাংওভার উইথ লিঙ্কন
* হট বক্স উইথ রাফা
* লাভ বাক্স
* ক্যারিয়ার কোচ
* মডার্ন পিরিতি
* দ্য লেট ব্রেকফাস্ট শো
* গুড মর্নিং বাংলাদেশ
* মিউজিক লাউঞ্জ
* আড্ডাবাজ
* হাইওয়ে টু চিল
* ইনসমনিয়া
* মিউজিক ডিস্কো
* মিউজিক ক্লাসিক
* বিউটি অ্যান্ড দ্য বেস্ট
* ফটো টক
* বলি টক
* লুক হু'স টকিং উইথ ডন সামদানি

## আরো দেখুন
* বাংলাদেশের বেতার কেন্দ্রের তালিকা
* বাংলাদেশের টেলিযোগাযোগ ব্যবস্থা
* বাংলাদেশ বেতার

## তথ্যসূত্র

## বহিঃসংযোগ
*  ট্রান্সকম গ্রুপের জন্য অফিসিয়াল সাইট
* এবিসি রেডিও ৮৯.২ এর ওয়েবসাইট 

বিষয়শ্রেণী:বাংলাদেশের রেডিও স্টেশন
বিষয়শ্রেণী:২০০৯-এ বাংলাদেশে প্রতিষ্ঠিত
বিষয়শ্রেণী:ঢাকার গণমাধ্যম
বিষয়শ্রেণী:ট্রান্সকম গ্রুপ
ইংলাক সিনাওয়াত্রা

**ইংলাক সিনাওয়াত্রা** (), অথবা ডাকণাম **পু** (; থাই উচ্চারণ: pū ; *"[[crab]]"*) থাইল্যান্ডের প্রথম নারী প্রধানমন্ত্রী। ২০১১ সালের সাধারণ নির্বাচনে তিনি পিউ থাই পার্টি থেকে বিজয়ী হয়ে ২৮তম প্রধানমন্ত্রী নিবার্চিত হন। তার ভাই থাকসিন সিনাওয়াত্রা থাইল্যান্ডের প্রধানমন্ত্রী ছিলেন। গত ৩ জুলাই ২০১১ এর সাধারণ নির্বাচনে ইংলাকের দল পুয়ে থাই পার্টি এককভাবে ২৬৫ আসন লাভ করেছে। এ ছাড়া তার দল পাঁচটি ছোট দলকে নিয়ে জোট গঠন করেছে। পার্লামেন্টের ৫০০ আসনের নিম্নকক্ষের পাঁচ ভাগের তিন ভাগ আসনই এ জোটের দখলে।

৪৪ বছর বয়সী ইংলাক সিনাওয়াত্রার নেই পূর্ব কোনো রাজনৈতিক অভিজ্ঞতা। আর তাই বলা হচ্ছে যে, প্রধানমন্ত্রী হিসেবে তার প্রথম কাজই হবে দেশটির বিরাজমান অস্থিতিশীলতা নিরসনে পার্টিগুলোর মধ্যে পুনর্মিত্রতা সৃষ্টি করা। ২০০৬ সাল থেকেই দেশটিতে রাজনৈতিক অর্ন্তদ্বন্দ্ব চরম আকার ধারণ করেছে। শুধুমাত্র গত ২০১০ সালেই রাজনৈতিক হানাহানির কারণে মারা যায় ৯০ জন মানুষ। মৃতদের বেশিরভাগই সরকার বিরোধী প্রতিবাদকারী। যদিও ইংলাক সিনাওয়াত্রা নির্বাচনে জেতার পরপরই ঘোষণা দিয়েছিলেন যে তার পার্টি সকল পার্টিকে নিয়ে জোট গঠন করে দেশের মানুষের সমস্যা সমাধানে কাজ করবে।

তিনি বিদায়ী প্রধানমন্ত্রী আপিসিত ভেজ্জাজিওয়ার স্থলাভিষিক্ত হবেন। 

## শীর্ষ ক্ষমতাধর নারী
ইংলাক সিনাওয়াত্রা ২০১১ সালে বিশ্বের সেরা প্রভাবশালী ও ক্ষমতাসীন নারী নেত্রীদের মধ্যে ১ম স্থানে রয়েছেন। তার পরেই রয়েছেন জার্মানির বর্তমান চ্যান্সেলর অ্যাঞ্জেলা মার্কেল। যুক্তরাষ্ট্রভিত্তিক নিউ ইয়র্ক টাইমস সাময়িকীর জরীপে বিশ্বের সেরা প্রভাবশালী ও ক্ষমতাধর নারী নেতৃত্বের ১২জনের নাম নির্বাচিত করে।

## আরও দেখুন
* শেখ হাসিনা
* খালেদা জিয়া
* ডালিয়া গ্রাইবস্কেইট

## তথ্যসূত্র

## বহিঃসংযোগ
* 
* Yingluck Shinawatra on Facebook
* Yingluck Shinawatra on Twitter
* Pheu Thai Party website
* Profile: Yingluck Shinawatra on *[[BBC News]]*
* Profile: Yingluck Shinawatra on *[[CBC News]]*

বিষয়শ্রেণী:১৯৬৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:থাইল্যান্ডের প্রধানমন্ত্রী
বিষয়শ্রেণী:নারী প্রতিরক্ষা মন্ত্রী
বিষয়শ্রেণী:নারী প্রধানমন্ত্রী
বিষয়শ্রেণী:থাই ব্যবসায়ী
বিষয়শ্রেণী:ফেউ থাই পার্টির রাজনীতিবিদ
বিষয়শ্রেণী:সিনাওয়াত্রা পরিবার
বিষয়শ্রেণী:চিয়াং মাই বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কেনটাকি স্টেট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:অপরাধের দায়ে দোষী সাব্যস্ত থাই রাজনীতিবিদ
বিষয়শ্রেণী:চীনা বংশোদ্ভূত থাই রাজনীতিবিদ
বিষয়শ্রেণী:২১শ শতাব্দীর থাই নারী রাজনীতিবিদ
বিষয়শ্রেণী:থাইল্যান্ডের নারী মন্ত্রী
বিষয়শ্রেণী:থাইল্যান্ডের প্রতিরক্ষা মন্ত্রী
বিষয়শ্রেণী:নারী সরকার প্রধান
বিষয়শ্রেণী:ছিয়াং মাই প্রদেশের ব্যক্তি
বিষয়শ্রেণী:২১শ শতাব্দীর থাই রাজনীতিবিদ
বিষয়শ্রেণী:২১শ শতাব্দীর নারী প্রধানমন্ত্রী
বিষয়শ্রেণী:এশিয়ার নারী প্রধানমন্ত্রী
বিষয়শ্রেণী:প্রথম নারী প্রধানমন্ত্রী
ভারতের রাজ্য বিধান পরিষদ

থাম্ব|300px|ভারতের রাজ্য বিধান পরিষদ

**বিধান পরিষদ** ভারতে রাজ্য আইনসভার একটি অঙ্গ। ভারতের ছ'টি রাজ্যে (উত্তরপ্রদেশ, বিহার, কর্ণাটক, মহারাষ্ট্র, তেলেঙ্গানা ও অন্ধ্রপ্রদেশ) বিধান বোর্ড রয়েছে। বিধান বোর্ড দ্বিকক্ষীয় রাজ্য আইনসভার উচ্চকক্ষ হিসেবে কাজ করে। এই কক্ষের সদস্যরা পরোক্ষভাবে নির্বাচিত হন। এটি একটি স্থায়ী কক্ষ, কারণ এই কক্ষ সুপ্ত করা যায়।

বিধান বোর্ড সদস্যরা ছয় বছরের মেয়াদে নির্বাচিত হন। প্রতি দুই বছর অন্তর দুই-তৃতীয়াংশ সদস্য অবসর নেন। কেবলমাত্র ভারতীয় নাগরিক, কমপক্ষে ৩০ বছর বয়সী, বিকৃতমস্তিষ্ক বা দেউলিয়া নন এবং সংশ্লিষ্ট রাজ্যের স্থায়ী বাসিন্দারাই বিধান বোর্ডে নির্বাচিত হতে পারেন। বিধান বোর্ডের আকার সংশ্লিষ্ট রাজ্য বিধানসভার এক-তৃতীয়াংশের বেশি অথবা ৪০ জনের কম হতে পারে না। বিধান বোর্ড সদস্যগণ নিম্নলিখিত পন্থায় নির্বাচিত হন:

* এক-তৃতীয়াংশ সদস্য নির্বাচিত হন পৌরসভা, পুরসভা,ত্রিস্তরীয় চৌকিদারি পঞ্চায়েত ও জেলা পরিষদের মতো স্থানীয় স্বায়ত্বশাসন সংস্থাগুলি থেকে।
* এক-তৃতীয়াংশ সদস্য নির্বাচিত হন বিধানসভার সদস্যদের ভোটে বিধানসভার সদস্য নন এমন ব্যক্তিদের মধ্যে থেকে। 
* এক-দ্বাদশাংশ সদস্য নির্বাচিত হন একটানা তিন বছর রাজ্যে বাসিন্দা স্নাতকদের মধ্যে থেকে।
* এক-দ্বাদশাংশ সদস্য নির্বাচিত হন কেন্দ্রীয় কলেজ ও প্রাদেশিক বিশ্ববিদ্যালয় সহ অন্যূন মাধ্যমিক বিদ্যালয় স্তরের শিক্ষা প্রতিষ্ঠানগুলিতে অন্তত তিন বছর শিক্ষকতাকারী ব্যক্তিদের মধ্যে থেকে। 
* এক-ষষ্ঠাংশ সদস্য মনোনীত হন রাজ্যপাল/মহকুমাপতি কর্তৃক সাহিত্য, বিজ্ঞান, কলা, সমবায় আন্দোলন ও সমাজসেবার ক্ষেত্রে বিশিষ্ট অবদাতাদের মধ্যে থেকে।

২০০৭ সালের এপ্রিল মাসে অন্ধ্রপ্রদেশ রাজ্যে বিধান বোর্ড পুনঃস্থাপন ও পুনর্গঠন করা হয়েছে। যদিও রাজ্যের প্রধান বিরোধী দল তেলুগু দেশম পার্টি জানিয়েছে, ক্ষমতায় এলে তারা আবার বিধান বোর্ড বিলুপ্ত করবে। পাঞ্জাবে অকালি দল-বিজেপি জোট ক্ষমতায় আসার পর মুখ্যমন্ত্রী প্রকাশ সিং বাদল বিধান বোর্ড পুনরুজ্জীবিত করার ইচ্ছা প্রকাশ করেছেন। পশ্চিমবঙ্গেও তৃণমূল কংগ্রেস রাজ্য সরকার ক্ষমতায় আসার পর মুখ্যমন্ত্রী মমতা বন্দ্যোপাধ্যায় বিধান বোর্ড আবার চালু করার প্রক্রিয়া শুরু করেছেন।কিন্তু তা এখনো বাস্তবায়ন হয়নি।

## আরও দেখুন
* ভারতের রাজ্য বিধানসভা

## বহিঃসংযোগ
* Andhra Pradesh council polls on March 22 
* Badal indicates to revive Vidhan Parishad in Punjab
* https://web.archive.org/web/20110823101315/http://nos.org/317courseE/L-13%20THE%20STATE%20LEGISLATURE.pdf


*
ভারতের রাজ্য বিধানসভা

ভারতে **বিধানসভা** বলতে ভারতের রাজ্যের আইনসভার নিম্নকক্ষ (দ্বিকক্ষীয় আইনসভার ক্ষেত্রে) অথবা একমাত্র কক্ষকে (এককক্ষীয় আইনসভার ক্ষেত্রে) বোঝায়। দিল্লি, জম্মু ও কাশ্মীর ও পুদুচেরি কেন্দ্রশাসিত অঞ্চলের আইনসভাও বিধানসভা নামে পরিচিত। বাকি পাঁচটি কেন্দ্রশাসিত অঞ্চলে ভারত সরকারের প্রত্যক্ষ শাসন বর্তমান এবং কোনো বিধানসভা নেই।

ভারতে বিধানসভার সদস্য বা বিধায়কেরা সংশ্লিষ্ট রাজ্যের প্রাপ্তবয়স্ক ভোটারদের প্রত্যক্ষ ভোটে নির্বাচিত হন। ভারতীয় সংবিধান অনুযায়ী, বিধানসভার সদস্যসংখ্যা সর্বাধিক ৫০০-এর বেশি বা সর্বনিম্ন ৬০-এর কম হতে পারে না। তবে গোয়া, সিকিম ও মিজোরাম রাজ্য এবং পুদুচেরি কেন্দ্রশাসিত অঞ্চলের বিধানসভার সদস্যসংখ্যা সংসদের বিশেষ আইন বলে ৬০-এর কম।

প্রতিটি বিধানসভা পাঁচ বছরের মেয়াদে গঠিত হয়। প্রতিটি আসনের জন্যই নির্বাচন হয়। জরুরি অবস্থায় রাজ্যপাল (বা উপরাজ্যপাল) মুখ্যমন্ত্রীর অনুরোধে বা অনাস্থা প্রস্তাবে সংখ্যাগরিষ্ঠ দল বা জোট পরাজিত হলে বিধানসভা বিলুপ্ত করতে পারেন।

## বিধায়ক নির্বাচিত হওয়ার যোগ্যতা
বিধায়ক নির্বাচিত হতে হলে, প্রার্থীকে ভারতের নাগরিক এবং কমপক্ষে ২৫ বছর বয়সী হতে হয়। বিকৃতমস্তিষ্ক বা আর্থিকভাবে দেউলিয়া ব্যক্তিরা বিধায়ক হতে পারেন না। প্রার্থীকে একটি হলফনামা দিয়ে জানাতে হয় যে, তার বিরুদ্ধে কোনো ফৌজদারি ও দেওয়ানি মামলা নেই। বিধানসভার অধ্যক্ষ বা তার অনুপস্থিতিতে উপাধ্যক্ষ বিধানসভার অধিবেশন ও কাজকর্ম পরিচালনা করেন। অধ্যক্ষ নিরপেক্ষ বিচারকের মতো কাজ করেন এবং সব বিতর্ক ও আলোচনায় পৌরহিত্য করেন। সাধারণত সংখ্যাগরিষ্ঠ দল বা জোট থেকেই অধ্যক্ষ নির্বাচিত হন।

অর্থ বিল ছাড়া অন্যান্য ক্ষেত্রে আইনসভার উচ্চকক্ষ বিধান বোর্ড ও নিম্নকক্ষ বিধানসভার ক্ষমতা একই রকমের হয়। অর্থ বিলের ক্ষেত্রে বিধানসভার চূড়ান্ত কর্তৃত্ব রয়েছে। দুই কক্ষের মধ্যে মতবিরোধ হলে যৌথ অধিবেশনের মাধ্যমে তা নিরসন করা হয়।

## বিধানসভার বিশেষ ক্ষমতা
সরকারের বিরুদ্ধে অনাস্থা প্রস্তাব কেবলমাত্র বিধানসভাতেই আনা যায়। এই প্রস্তাব সংখ্যাগরিষ্ঠের ভোটে পাস হলে মুখ্যমন্ত্রী সহ মন্ত্রিপরিষদকে পদত্যাগ বা পদচ্যুতি করতে হয়।

অর্থ বিল কেবলমাত্র বিধানসভাতেই আনা যায়। বিধানসভায় পাস হওয়ার পর তা বিধান বোর্ডে পাঠানো হয়। বিধান বোর্ড ১৪ দিনের বেশি আটকে রাখতে পারে না।

অন্যান্য বিলের ক্ষেত্রে, বিলটি যে কক্ষে সর্বাগ্রে উত্থাপিত হয় (সে বিধানসভাই হোক বা বিধান বোর্ডই হোক), সেই কক্ষে পাস হওয়ার পর অপর কক্ষে প্রেরিত হয়। অপর কক্ষ বিলটি ছয় মাস আটকে রাখতে পারে। অপর কক্ষ বিল প্রত্যাখ্যান করলে, ছয় মাস অতিক্রান্ত হলে বা অপর কক্ষের আনা বিলের সংশোধনী মূল কক্ষে  বর্জনযোগ্য হলে একটি অচলাবস্থা সৃষ্টি হয়। তখন রাজ্যপাল উভয় কক্ষের যৌথ অধিবেশন ডেকে অচলাবস্থা কাটান এবং সাধারণ সংখ্যাগরিষ্ঠতার মাধ্যমে বিলটির ভাগ্য নির্ধারিত হয়। তবে বিধানসভা সংখ্যাধিক্যের দিক থেকে সুবিধাজনক অবস্থানে থাকায় এক্ষেত্রে বিধানসভার মতই গ্রাহ্য হয়ে থাকে, যদি না তা নিয়ে বিভিন্ন দলের মতান্তর উপস্থিত হয়।

## বর্তমান বিধানসভা

## শাসকদল অনুযায়ী বিধানসভা

## প্রাক্তন বিধানসভা

## আরও দেখুন
* নিম্নকক্ষ
* লোকসভা
* কেন্দ্রীয় বিধানসভা

## তথ্যসূত্র

## বহিঃসংযোগ
* ভারতের বিধানসভা
* ল-স অব ইন্ডিয়া


বিষয়শ্রেণী:ভারতের আইনসভা
*
মার্সিয়ান হফ

**মার্সিয়ান এডওয়ার্ড টেড হফ** (জন্ম অক্টোবর ২৮, ১৯৩৭) মাইক্রোপ্রসেসরের উদ্ভাবক। তিনি পেশায় একজন প্রকৌশলী। হফ ১৯৬৭ সালে ইন্টেলে যোগদান করেন। তিনি অনেকগুলো বর্তনীর পরিবর্তে একটি সর্বজনীন প্রসেসর ব্যবহারের চিন্তা করেন। তার প্রচেষ্টা ১৯৭০ এর প্রথমার্ধে মাইক্রোপ্রসেসরের বিপ্লব সূচনা করে। ১৯৭১ সালে তিনি বিশ্বের প্রথম মাইক্রোপ্রসেসর ইন্টেল-৪০০৪ উদ্ভাবন করেন। হফ ইন্টেলের প্রথম ফেলো, যা ইন্টেলের সর্বোচ্চ কারিগরী পদ। ১৯৮৮ পর্যন্ত তিনি ঐ পদে বহাল থাকেন।

## শিক্ষা ও কর্মজীবন
মার্সিয়ান হফ রেনসেলার পলিটেকনিক ইন্সটিটিউট থেকে ১৯৫৮ সালে তড়িৎ প্রকৌশলের উপর স্নাতক ডিগ্রী অর্জন করেন। স্নাতক করার সময় নিউ ইয়র্কের জেনারেল রেলওয়ে সিগন্যাল কর্পোরেশনের কাজ করতে গিয়ে তিনি দুইটি পেটেন্ত লাভ করেন। এরপরে তিনি ন্যাশনাল সাইন্স ফাউন্ডেশন থেকে স্ট্যানফোর্ড বিশ্ববিদ্যালয়-এ ভর্তির জন্য ফেলোশিপ লাভ করেন। এখান থেকে ১৯৫৯ সালে তিনি স্নাতকত্তোর ডিগ্রী এবং ১৯৬২ সালে পিএইচডি ডিগ্রী লাভ করেন। তার পিএইচডি ডিসার্টেশনের অংশ হিসেবে তিনি অধ্যাপক বার্নার্ড উইড্রো এর সাথে লিস্ট মিন স্কয়ার ফিল্টার আবিষ্কার করেন।

## পুরস্কার ও প্রাপ্তি
১৯৫৪ সালে হফ ওয়েস্টিঙ্ঘাউস সাইন্স ট্যালেন্ট সার্চ পুরস্কার (বর্তমানে ইন্টেল সাইন্স ট্যালেন্ট সার্চ) লাভ করেন। ১৯৭৯ সালে স্টুয়ার্ট ব্যালেন্টাইন মেডেল এবং ১৯৯৬ সালে দ্য ফ্র্যাঙ্কলিন ইন্সটিটিউট’স সার্টিফিকেট অফ মেরিট লাভ করেন। ১৯৯৬ সালে তিনি ইনভেন্টরস হল অফ ফেইম-এ অন্তর্ভুক্ত হন এবং ২০০৯ সালে প্রেসিডেন্ট বারাক ওবামার নিকট থেকে ন্যাশনাল মেডেল অফ টেকনোলোজি এন্ড ইনোভেশন লাভ করেন।

## তথ্যসূত্র

বিষয়শ্রেণী:মার্কিন উদ্ভাবক
বিষয়শ্রেণী:মার্কিন প্রকৌশলী
বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২০শ শতাব্দীর মার্কিন উদ্ভাবক
বিষয়শ্রেণী:২১শ শতাব্দীর মার্কিন উদ্ভাবক
অরুণাচল প্রদেশ বিধানসভা

**অরুণাচল প্রদেশ বিধানসভা** ভারতের উত্তর-পূর্বাঞ্চলীয় রাজ্য অরুণাচল প্রদেশের এককক্ষীয় বিধানসভা। বিধানসভা ভবন রাজ্যের রাজধানী ইটানগরে অবস্থিত। অরুণাচল প্রদেশ বিধানসভা ৬০ জন বিধায়ককে নিয়ে গঠিত। তারা একক-আসনবিশিষ্ট নির্বাচনী কেন্দ্র থেকে নির্বাচিত হন।
থাম্ব|অরুণাচল প্রদেশ জেলা মানচিত্র
## ইতিহাস
১৯৬৯ সালের ২৯ ডিসেম্বর, অসমের রাজ্যপালের নেতৃত্বে উত্তর-পূর্ব সীমান্ত এজেন্সির (অধুনা অরুণাচল প্রদেশ) সর্বোচ্চ উপদেষ্টা সংস্থা এজেন্সি কাউন্সিল গঠিত হয়। ১৯৭২ সালের ২ অক্টোবর এজেন্সি কাউন্সিলের বদলে প্রদেশ কাউন্সিল গঠিত হয়। ১৯৭৫ সালের ১৫ আগস্ট, প্রদেশ কাউন্সিলটিকে রাজ্য বিধানসভায় পরিণত করা হয়। প্রথমদিকে বিধানসভায় ৩৩ জন সদস্য ছিলেন (৩০ জন একক-আসনবিশিষ্ট নির্বাচনী কেন্দ্র থেকে প্রত্যক্ষভাবে নির্বাচিত এবং ৩ জন কেন্দ্রীয় সরকার কর্তৃক মনোনীত)। ১৯৮৭ সালের ২০ ফেব্রুয়ারি অরুণাচল প্রদেশ পূর্ণাঙ্গ রাজ্যের মর্যাদা লাভ করলে বিধানসভার সদস্য সংখ্যা বাড়িয়ে ৬০ করা হয়।

## তথ্যসূত্র

## বহিঃসংযোগ
* Government of Arunachal Pradesh, Official website


বিষয়শ্রেণী:ভারতের রাজ্য বিধানসভা
বিষয়শ্রেণী:অরুণাচল প্রদেশের রাজনীতি
বিষয়শ্রেণী:এককক্ষীয় আইনসভা
বিষয়শ্রেণী:অরুণাচল প্রদেশ সরকার
বিষয়শ্রেণী:এক কক্ষবিশিষ্ট আইনসভা
মিশুক মুনীর

**মিশুক মুনীর**, পুরোনাম **আশফাক মুনীর চৌধুরী**, (২৪ সেপ্টেম্বর ১৯৫৯ - ১৩ আগস্ট ২০১১) ছিলেন একজন বাংলাদেশী সাংবাদিক। তিনি শহীদ বুদ্ধিজীবী মুনীর চৌধুরীর মেজ ছেলে। তার জন্ম নোয়াখালী জেলায়, তিনি একাধারে ছিলেন বিশ্ববিদ্যালয়ের অধ্যাপক, সাংবাদিক, চিত্রগ্রাহক এবং চলচ্চিত্র ভিডিওগ্রাহক। মিশুক মুনীরকে "বাংলাদেশের টেলিভিশন সাংবাদিকতার পথিকৃৎ" বলা হয়।

## শিক্ষা জীবন
মিশুক মুনীর ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগ থেকে স্নাতক ও স্নাতকোত্তর (১৯৭৯-১৯৮৩) পাস করেন।

## কর্ম জীবন
ঢাকা বিশ্ববিদ্যালয়ে পড়ালেখা শেষ করে একই বিশ্ববিদ্যালয়ের গণযোগাযোগ ও সাংবাদিক বিভাগে শিক্ষকতা শুরু করেন। তিনি প্রথম ১৯৯৭ খ্রিষ্টাব্দে ঢাকা বিশ্ববিদ্যালয়ের গণযোগাযোগ ও সাংবাদিকতা বিভাগে "ভিডিও জার্নালিজম কোর্স"-এর সূচনা করেন। ১৯৯৮ সালে তিনি শিক্ষকতা ছেড়ে পুরোদস্তুর সাংবাদিকতায় যুক্ত হন। মিশুক মুনীর ১৯৯৯ সালে একুশে টেলিভিশনের প্রথম যাত্রায় হেড অফ নিউজ অপারেশনের দ্বায়িত্ব নিয়ে দেশে আন্তর্জাতিক ধারার টেলিভিশন সাংবাদিকতার জন্ম দেন। নিজ হাতে গড়ে তোলেন একুশে টেলিভিশনের সংবাদ টিম। তিনি ২০০১ সাল পর্যন্ত একুশে টিভির বার্তাপ্রধান (পরিচালনা) হিসেবে দায়িত্ব পালন করেন। ২০০২ সালে দেশের গন্ডি ছাপিয়ে সরাসরি আন্তর্জাতিক অঙ্গনে পা রাখেন মিশুক মুনীর। আফগানিস্থানে চিত্রায়িত প্রামান্য চিত্র রির্টান টু কান্দাহারের প্রধান চিত্রগ্রাহক ছিলেন তিনি। কাজ করেছেন বিশ্বনির্মাতাদের সঙ্গে।

২০০৭ সালে কানাডীয় সাংবাদিক পল জেয়োর সাথে প্রতিষ্ঠা করেন আন্তর্জাতিক সংবাদ টেলিভিশন রিয়েল নিউজ নেটওয়ার্ক। সেখানে তিনি সম্প্রচার প্রধান ও পরিচালক হিসেবে কাজ করেছেন দীর্ঘ দিন। টরন্টোর ব্রেকথ্রো ফিল্মস, জে ফিল্মস ইত্যাদি প্রতিষ্ঠানে ফ্রিল্যান্স ক্যামেরাপারসন ও প্রযোজক হিসেবে কাজ করেছেন। সর্বশেষ ২০১০ সালে তিনি এটিএন নিউজে প্রধান নির্বাহী কর্মকর্তা (সিইও) হিসেবে যোগ দেন। প্রতিষ্ঠানের প্রধান হওয়া সত্ত্বেও তিনি লিবিয়ার সংকটের সময় সে দেশে কর্মরত বাংলাদেশীদের সংবাদ সংগ্রহ করতে নিজেই ছুটে যান। মিশুক মুনীর একাডেমি অব কানাডিয়ান সিনেমা অ্যান্ড টেলিভিশনের এবং কানাডিয়ান ইনডিপেনডেন্ট ক্যামেরাম্যান অ্যাসোসিয়েশনের সদস্য এবং কানাডিয়ান সোসাইটি অব সিনেমাটোগ্রাফির সহযোগী সদস্য ছিলেন।

## খ্যাতি
সম্প্রচার সাংবাদিকতার রূপকার মিশুক মুনীর দক্ষিণ-পূর্ব এশিয়ার বিভিন্ন দেশে বিবিসির ভিডিওগ্রাহক হিসেবে কাজ করেছেন দীর্ঘদিন। তিনি সর্বশেষ ২০১০ সালে এটিএন নিউজের প্রধান নির্বাহী কর্মকর্তা (সিইও) হিসেবে যোগ দেন। এর আগে যুক্তরাষ্ট্র এবং কানাডা ভিত্তিক আন্তর্জাতিক সংবাদ টেলিভিশন রিয়েল নিউজ নেটওয়ার্কে (হেড অব ব্রডকাস্ট অপারেশন্স) সম্প্রচার প্রধান, পরিচালক হিসেবে দীর্ঘ আট বছর কাজ করেন তিনি।

বাংলাদেশের খ্যাতিমান চলচ্চিত্রকার তারেক মাসুদ পরিচালিত ছবি রানওয়ের প্রধান চিত্রগ্রাহক হিসেবে কাজ করেন মিশুক। এছাড়া তিনি *রিটার্ন টু কান্দাহার*, *ওয়ার্ডস অব ফ্রিডম* প্রামাণ্যচিত্রগুলোতেও কাজ করেছেন।

## মৃত্যু

তিনি ২০১১ সালের ১৩ই আগস্ট মানিকগঞ্জে এক সড়ক দুর্ঘটনায় প্রখ্যাত পরিচালক তারেক মাসুদের সাথে নিহত হন।

## আরও দেখুন
* তারেক মাসুদ

## তথ্যসূত্র

## বহিঃসংযোগ
*

বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ঢাকা বিশ্ববিদ্যালয়ের শিক্ষক
বিষয়শ্রেণী:২০১১-এ মৃত্যু
বিষয়শ্রেণী:১৯৫৯-এ জন্ম
বিষয়শ্রেণী:বাংলাদেশী সাংবাদিক
বিষয়শ্রেণী:সাংবাদিকতায় একুশে পদক বিজয়ী
বিষয়শ্রেণী:বাংলাদেশে সড়ক দুর্ঘটনায় মৃত্যু
বিষয়শ্রেণী:বনানী কবরস্থানে সমাধিস্থ
বিষয়শ্রেণী:একুশে পদক বিজয়ী
বিষয়শ্রেণী:মানিকগঞ্জ জেলার ব্যক্তি
বিষয়শ্রেণী:নোয়াখালী জেলার ব্যক্তি
লোকসভার অধ্যক্ষ

**অধ্যক্ষ** হলেন ভারতীয় সংসদের নিম্নকক্ষের সভা পরিচালক বা প্রিসাইডিং অফিসার। তার ভূমিকা অন্যান্য দেশের ওয়েস্টমিনস্টার ধাঁচের সরকারে স্পিকারের ভূমিকার সমতুল্য।

সাধারণ নির্বাচনের পর লোকসভার প্রথম অধিবেশনে সদস্যদের মধ্যে থেকে পাঁচ বছরের মেয়াদের অধ্যক্ষ নির্বাচিত হন। তাকে নিরপেক্ষভাবে কাজ করতে হয়।

## ক্ষমতা ও কাজ

স্পিকারের বিস্তৃত ক্ষমতা ও কার্যাবলী রয়েছে, যার মধ্যে রয়েছে:

* লোকসভার কার্য পরিচালনা
* কোন বিল অর্থ বিল কিনা তা নির্ধারণ করা
* সভার শৃঙ্খলা ও নৈতিকতা বজায় রাখা
* বিভিন্ন ধরনের গতি এবং রেজুলেশনের গতিবিধি অনুমোদন করা
* বিষয়ের ক্রম নির্ধারণ করা
* বিতর্কের সময় সদস্যদের মধ্যে বিরোধ নিষ্পত্তি করা
* সদস্যদের অযোগ্যতা নির্ধারণ করা
* লোকসভা এবং রাজ্যসভার যৌথ অধিবেশন পরিচালনা করা

স্পিকার লোকসভার সদস্যদের সুবিধাদিরও রক্ষক। এর অর্থ হল স্পিকার সদস্যদের অধিকার এবং অব্যাহতি রক্ষার জন্য দায়বদ্ধ, যেমন স্বাধীনভাবে কথা বলার অধিকার এবং গ্রেপ্তার থেকে অব্যাহতির অধিকার।

স্পিকার ভারতীয় সংসদে একটি অত্যন্ত শক্তিশালী ব্যক্তিত্ব। তাদের একটি বিস্তৃত পরিসরের বিষয়গুলিতে সিদ্ধান্ত নেওয়ার ক্ষমতা রয়েছে এবং তাদের সিদ্ধান্তগুলি চূড়ান্ত এবং বাধ্যতামূলক। স্পিকারকে সংসদের নিরপেক্ষতার প্রতীকও বলা হয়।

ভারতের মাননীয় স্পিকারের কাজ ও ক্ষমতার কিছু নির্দিষ্ট উদাহরণ এখানে দেওয়া হল:

* স্পিকার লোকসভার প্রতিটি অধিবেশনের জন্য এজেন্ডা নির্ধারণ করেন।
* স্পিকার কোন বিল অর্থ বিল কিনা তা নির্ধারণ করেন। অর্থ বিলগুলি কেবল লোকসভায় পেশ করা যেতে পারে এবং স্পিকারের শেষ কথা হল কোন বিল অর্থ বিল।
* স্পিকার লোকসভায় শৃঙ্খলা ও নৈতিকতা বজায় রাখেন। তারা অবাধ্য আচরণের জন্য সদস্যদের স্থগিত বা বহিষ্কার করতে পারে।
* স্পিকার বিভিন্ন ধরনের গতি এবং রেজুলেশনের গতিবিধি অনুমোদন করে। এতে অনাস্থা প্রস্তাব, অধিবেশন মুলতুবি করার প্রস্তাব এবং নিন্দা প্রস্তাব অন্তর্ভুক্ত।
* স্পিকার বিষয়ের ক্রম নির্ধারণ করেন। এর অর্থ হল স্পিকার সিদ্ধান্ত নেন যে কোন বিষয়টি নিয়ে আলোচনা করা হবে এবং কোন প্রস্তাব উত্থাপন করা যেতে পারে।
* স্পিকার বিতর্কের সময় সদস্যদের মধ্যে বিরোধ নিষ্পত্তি করে। এতে বিতরণ প্রক্রিয়ার ব্যাখ্যা বা বক্তৃতার সময়কাল বন্টন অন্তর্ভুক্ত।
* স্পিকার সদস্যদের অযোগ্যতা নির্ধারণ করে। এতে এমন সদস্যদের অন্তর্ভুক্ত রয়েছে যারা কোনও অপরাধে দোষী সাব্যস্ত হয়েছে বা যারা সংসদ সদস্যদের আচরণবিধি লঙ্ঘন করেছে।
* স্পিকার লোকসভা এবং রাজ্যসভার যৌথ অধিবেশন পরিচালনা করেন। এটি তখনই ঘটে যখন দুটি সংসদ একটি বিল নিয়ে একমত হতে পারে না।

## অধ্যক্ষের তালিকা
[thumb|100px|কংগ্রেসের [বলরাম জাখর এখনও পর্যন্ত দীর্ঘতম মেয়াদের অধ্যক্ষ, তিনি ৯ বছর, ১০ মাস, ২৭ দিন অধ্যক্ষ পদে ছিলেন।]]

## বহিঃসংযোগ
* Office of the Lok Sabha Speaker

বিষয়শ্রেণী:আইনসভার স্পিকার
বিষয়শ্রেণী:ভারতীয় সংসদ
*
বিষয়শ্রেণী:ভারতের রাজনৈতিক পদাধিকারীদের তালিকা
*
বিষয়শ্রেণী:লোকসভা সদস্যদের তালিকা
মেলুহার মৃত্যুঞ্জয়ীগণ

**মেলুহার মৃত্যুঞ্জয়ীগণ** হল অমীশ ত্রিপাঠির শিব​-ত্র​য়ী কাহিনীর প্রথম উপন্যাস। কাহিনীটি কাল্পনিক দেশ মেলুহার। এই দেশের বাসিন্দারা কীভাবে শিব নামে এক যাযাবরের হাত থেকে যুদ্ধে রক্ষা পেয়েছিল, তাই নিয়েই গল্প। গল্পের শুরুতে দেখা যায় মেলুহার রাজা দক্ষ নানা উপজাতিকে তার রাজ্যে বাস করার জন্য আমন্ত্রণ জানান। এই উপজাতিগুলির একটি ছিল শিবের উপজাতি। স্বজাতির কিংবদন্তি রক্ষাকর্তা শিব একটি বিষ পান করেছিলেন। তার ফলে তার গলার রং নীল হয়ে গিয়েছিল। এই জন্য তার উপজাতির লোকেরা তাকে নীলকণ্ঠ নাম দেয়। শিব চন্দ্রবংশীদের বিরুদ্ধে যুদ্ধে মেলুহার লোকেদের সাহায্য করবেন বলে সিদ্ধান্ত নেন। চন্দ্রবংশীরা নাগ নামে এক অভিশপ্ত জাতিগোষ্ঠীর সঙ্গে একযোগে যুদ্ধে অবতীর্ণ হল। যদিও তার যাত্রাপথে এবং তারপর যুদ্ধে শিব বুঝতে পারেন, তিনি কী হতে চান আর তার আকাঙ্ক্ষা তাকে কী ভীষণ নিয়তির দিকে ঠেলে দিচ্ছে।

ত্রিপাঠি প্রথমে অমঙ্গলের দর্শন নিয়ে একটি বলে ঠিক করেছিলেন। কিন্তু তার পরিবারের সদস্যরা তাকে বাধা দেন। তখন তিনি হিন্দু দেবতা শিবকে নিয়ে একটি বই লেখার সিদ্ধান্ত নেন। তার গল্পের মূল ভিত্তি যে তত্ত্বটি সেটি হল, সব দেবতাই এক সময়ে মানুষ ছিলেন। মানুষের বেশে তাদের কীর্তিই তাদের দেবতার মতো বিখ্যাত করে তুলেছিল। প্রথম দিকে একের পর এক প্রকাশক বইটি ছাপতে অস্বীকার করেছিল। শেষে ত্রিপাঠী নিজেই বইটি প্রকাশ করবেন বলে ঠিক করেন এবং সেই মর্মে প্রচার অভিযানও চালান। প্রচার অভিযানের অঙ্গ হিসেবে তিনি ইউটিউবে একটি লাইভ-অ্যাকশন ভিডিও আপলোড করেন এবং পাঠক টানার জন্য বইয়ের প্রথম অধ্যায়টি বিনামূল্যে ই-বই আকারে ডাউনলোডের ব্যবস্থা করেন।

২০১০ সালের ফেব্রুয়ারি মাসে বইটি প্রকাশিত হওয়ার পর ব্যাপক বাণিজ্যিক সাফল্য পায়। চাহিদার যোগান দিতে বইটি বারবার পুণর্মুদ্রণ করতে হয়। ত্রিপাঠী প্রকাশকও পাল্টান এবং দিল্লিতে বড় করে বই প্রকাশের অনুষ্ঠান করেন। মেলুহার মৃত্যুঞ্জয়ীগণ বইয়ের ১,২৫,০০০-এরও বেশি কপি বিক্রি হয়। ২০১০ সালে এই বইটি ছিল সেই বছরের সেরা বেস্ট সেলার বইগুলির একটি। সমালোচকেরাও বইটির প্রশংসা করেন। তবে কেউ কেউ গল্পের কোনো কোনো অংশে ত্রিপাঠীর রচনা দুর্বলতার কথাও বলেছেন।

## তথ্যসূত্র

বিষয়শ্রেণী:বাংলা ভাষার উপন্যাস
বিষয়শ্রেণী:অমীশ ত্রিপাঠি
বিষয়শ্রেণী:ভারতীয় উপন্যাস
বিষয়শ্রেণী:জনপ্রিয় সংস্কৃতিতে হিন্দু পুরাণ
বিষয়শ্রেণী:শিব
বিবর্ধক

[thumb|right|450px|বিবর্ধকের একটি [ইলেকট্রনিক বর্তনী]]

**সংকেত বিবর্ধক**, ইংরেজিতে **অ্যাম্পলিফায়ার** বা সংক্ষেপে **অ্যাম্প** মূলতঃ একটি ইলেকট্রনিক যন্ত্র যা এর অন্তর্গামীতে (ইনপুট) প্রদত্ত কোন সংকেত বা সিগনালকে বিবর্ধিত করে বহির্গামীতে (আউটপুট) প্রেরণ করে। ইলেক্ট্রনিক বিবর্ধকও একই কাজ করে, তবে এ ক্ষেত্রে ক্ষুদ্র অন্তর্গামী সংকেত বৃহৎ বহির্গামী সংকেতে পরিবর্তিত হয়। বিবর্ধক এর অন্তর্গামীতে প্রদত্ত সংকেতের আকার বা আকৃতির কোনরূপ পরিবর্তন ঘটায় না, শুধু এর ক্ষমতা বাড়ায়।

যেহেতু শক্তির সংরক্ষণশীলতা নীতি অনুসারে শক্তি অবিনশ্বর, তাই কোন সংকেতের ক্ষমতাকে বিবর্ধিত করতে বাইরে থেকে শক্তি সরবরাহ করতে হয়। বিবর্ধক তার পাওয়ার সাপ্লাই বা শক্তি সরবরাহকের মাধ্যমে শক্তি গ্রহণ করে এবং সেই শক্তি ব্যবহার করে বহির্গামী সংকেতের ক্ষমতা বাড়িয়ে তোলে।

## বিবর্ধকের প্রকারভেদ

অন্তর্গামী এবং বহির্গামীর বৈশিষ্ট্য অনুযায়ী বিবর্ধকের শ্রেণী বিভাজন করা যেতে পারে।

## শক্তি বিবর্ধক (পাওয়ার অ্যাম্পলিফায়ার)

#### ব্যবহার অনুসারে শক্তি বিবর্ধকের প্রকারভেদ

* অডিও বিবর্ধক (অডিও অ্যাম্পলিফায়ার)
* আর. এফ. বিবর্ধক (উদাহরণঃ প্রেরকযন্ত্রের (ট্রান্সমিটার) শেষ স্তরে ব্যবহৃত লিনিয়ার বিবর্ধক)
* সার্ভোএমপ্লিফায়ার সার্ভো মোটর নিয়ন্ত্রক

#### শক্তি বিবর্ধক বর্তনী

* ভ্যাকুয়াম টিউব/ভাল্ভ, হাইব্রীড অথবা ট্রানজিস্টর বিবর্ধক
* পুশ-পুল অথবা একক প্রান্তীয় বহির্গামী সংবলিত ধাপ

### ভ্যাকুয়াম টিউব/ভাল্ভ বিবর্ধক

thumb|right|200 px|Traynor YBA-200 গীটার বিবর্ধকের ভেতরে চারটি ইলেক্ট্রো হারমোনিক্স ব্রান্ডের KT88 পাওয়ার টিউব লাইটের আভা

ভ্যাকুয়াম টিউব/ভাল্ভ বিবর্ধকের কিছু ব্যবহার
* ইলেক্ট্রিক গীটার বিবর্ধন
* রাশিয়ান বিমানবাহিনীর বিমানে ই.এম.পি সহনক্ষমতার জন্য

### ট্রানজিস্টর বিবর্ধক

### সক্রিয় বিবর্ধক (অপ-অ্যাম্প)

### পূর্ণ ডিফারেনশিয়াল বিবর্ধক

### ভিডিও বিবর্ধক(video amplifier,chroma and luma)

#### অসিলোস্কোপ

#### বিচ্ছিন্ন বিবর্ধক

## তথ্যসূত্র

## বহিঃসংযোগ
 

* Rane audio's guide to amplifier classes
* Design and analysis of a basic class D amplifier
* Conversion: distortion factor to distortion attenuation and THD
* An alternate topology called the grounded bridge amplifier - pdf
* Contains an explanation of different amplifier classes - pdf
* Reinventing the power amplifier - pdf
* Anatomy of the power amplifier, including information about classes
* Tons of Tones - Site explaining non linear distortion stages in Amplifier Models
* Class D audio amplifiers, white paper - pdf
* Class E Radio Transmitters - Tutorials, Schematics, Examples, and Construction Details 

বিষয়শ্রেণী:ইলেকট্রনিক্স
বিষয়শ্রেণী:ইলেকট্রনিক বর্তনী
তড়িৎচুম্বকীয় বিকিরণ

thumb|350px|তড়িৎ-চৌম্বকীয় তরঙ্গকে স্বচালিত অনুপ্রস্থ তরঙ্গরূপে কল্পনা করা যায়, যার পরস্পরের সাথে লম্বভাবে অবস্থানকারী একটি তড়িৎ ও একটি চৌম্বকীয় অংশ আছে। এই চিত্রে লম্ব তলে তড়িৎ ক্ষেত্র ও আনুভূমিক তলে চৌম্বকীয় ক্ষেত্র দেখানো হয়েছে

তড়িৎ-চৌম্বকীয় তরঙ্গগুলি ত্বরণশীল বৈদ্যুতিক আধানযুক্ত কণা দ্বারা নির্গত হয় এবং এই তরঙ্গগুলি পরবর্তীতে অন্যান্য আধানযুক্ত কণাগুলির সাথে যোগাযোগ করতে পারে, বা তাদের উপর বল প্রয়োগ করে। তড়িৎ-চৌম্বকীয় তরঙ্গগুলি তাদের উৎসকণা থেকে শক্তি, ভরবেগ এবং কৌণিক ভরবেগকে বহন করে এবং সে পরিমাণগুলিকে তারা কীভাবে ইন্টারঅ্যাক্ট করে তা সরবরাহ করতে পারে। ইলেক্ট্রোম্যাগনেটিক বিকিরণ সেই EM তরঙ্গগুলির সাথে যুক্ত থাকে যা তাদের উৎপন্ন চলমান চার্জগুলির চলমান প্রভাব ছাড়াই নিজেদের ("বিকিরণ") প্রচার করতে পারে, কারণ তারা এই চার্জগুলির থেকে পর্যাপ্ত দূরত্ব অর্জন করেছে। সুতরাং, EMR কখনও কখনও দূরের ক্ষেত্র হিসাবে উল্লেখ করা হয়। এই ভাষায়, নিকটবর্তী ক্ষেত্রটি চার্জ এবং বর্তমানের কাছাকাছি ইএম ক্ষেত্রগুলিকে বোঝায় যা সরাসরি তাদের বিশেষভাবে উৎপাদিত, ইলেক্ট্রোম্যাগনেটিক আবেশন এবং ইলেকট্রস্ট্যাটিক আবেশন ঘটনার উৎপত্তি করে।

কোয়ান্টাম বলবিজ্ঞানে, ইএমআর দেখার বিকল্প উপায় হল এটির মধ্যে তড়িৎ-চৌম্বকীয় পারস্পরিক ক্রিয়াগুলির জন্য দায়ী ইলেক্ট্রোম্যাগনেটিক বলের কোয়ান্টা সহ শূন্য বিশিষ্ট ভরের সাথে আনচার্জড প্রাথমিক কণা রয়েছে। কোয়ান্টাম ইলেক্ট্রোডায়নামিক্স কীভাবে ইএমআর একটি পারমাণবিক স্তরের সাথে মিথস্ক্রিয়া করে তার তত্ত্ব। কোয়ান্টাম প্রভাবগুলি ইএমআর এর অতিরিক্ত উৎস সরবরাহ করে, যেমন একটি পরমাণু এবং কালো-শরীরের বিকিরণে কম শক্তি স্তরগুলিতে ইলেকট্রনগুলির সংক্রমণ। একটি পৃথক ফোটন শক্তি পরিমাণে এবং উচ্চ ফ্রিকোয়েন্সি ফোটন জন্য বৃহত্তর। এই সম্পর্ক প্ল্যাংকের সমীকরণ (E=hv) দ্বারা দেওয়া হয়, যেখানে E প্রতিটি ফোটনের শক্তি, ν ফোটনটির ফ্রিকোয়েন্সি, এবং h প্ল্যাংকের ধ্রুবক। উদাহরণস্বরূপ, একটি একক গামা রশ্মি ফোটন দৃশ্যমান আলোর একক ফোটন শক্তি ~ 100,000 বার বহন করতে পারে।

রাসায়নিক যৌগ এবং জৈব প্রাণীর উপর EMR এর প্রভাব বিকিরণের ক্ষমতা এবং এর ফ্রিকোয়েন্সি উভয় উপর নির্ভর করে। দৃশ্যমান বা নিম্ন ফ্রিকোয়েন্সিগুলির ইএমআর (যেমন, দৃশ্যমান আলো, ইনফ্রারেড, মাইক্রোওয়েভ এবং রেডিও ওয়েভ) অ-আইওনিজিং বিকিরণ বলা হয়, কারণ তার ফোটনগুলিতে পরমাণু বা অণুগুলিকে ionize করার জন্য আলাদাভাবে শক্তি নেই বা রাসায়নিক বন্ডগুলি ভাঙ্গে না। রাসায়নিক সিস্টেম এবং জীবিত টিস্যুতে এই বিকিরণগুলির প্রভাব প্রাথমিকভাবে অনেকগুলি ফোটনগুলির যৌথ শক্তির স্থানান্তর থেকে প্রভাবগুলি হ্রাস করে। বিপরীতে, উচ্চ ফ্রিকোয়েন্সি অতিবেগুনী, এক্সরে এবং গামা রশ্মিগুলিকে ionizing বিকিরণ বলা হয়, যেহেতু উচ্চতর ফ্রিকোয়েন্সিগুলির স্বতন্ত্র ফোটনগুলোতে অণু আণবিক বা রাসায়নিক বন্ড ভাঙ্গার যথেষ্ট শক্তি থাকে। এই বিকিরণগুলির মধ্যে রাসায়নিক প্রতিক্রিয়া এবং জীবন্ত কোষগুলো ধ্বংস করার ক্ষমতা রয়েছে যা অতিরিক্ত তাপমাত্রার ফলে  হয় এবং এতে স্বাস্থ্যের বিপদ হতে পারে।[thumb| [দৃশ্যমান আলো|দৃশ্যমান আলোর তিনটি ভিন্ন বর্ণের ( নীল, সবুজ ও লাল) তড়িৎ-চৌম্বকীয় তরঙ্গ। x-অক্ষ বরাবর মাইক্রোমিটারে দূরত্ব দেখানো হয়েছে]]

## তথ্যসূত্র

বিষয়শ্রেণী:তড়িচ্চুম্বকীয় বিকিরণ
বিষয়শ্রেণী:ইলেকট্রনিক্স
বিষয়শ্রেণী:আলোকবিজ্ঞান
বিষয়শ্রেণী:বিকিরণ
ক্যাথরিন মাসুদ

**ক্যাথরিন মাসুদ** (পুরো নাম: **মাসুদ ক্যাথরিন মাসুদ**, Masud Catherine Masud), বাংলাদেশের এক স্বনামধন্য চলচ্চিত্র নির্মাতা। তাঁর পূর্বের নাম ক্যাথরিন শেপিয়ার (Catherine Lucretia Shapere)। ক্যাথরিনের জন্ম ২৭ মে, ১৯৬৩ খ্রিষ্টাব্দে আমেরিকার শিকাগোতে। বাংলাদেশের খ্যাতিমান চলচ্চিত্র নির্মাতা তারেক মাসুদের স্ত্রী তিনি।

## জীবনী
ব্রাউন বিশ্ববিদ্যালয়ের উন্নয়ন অধ্যয়নে বিএ-স্নাতক হন কৃতিত্বের সঙ্গে। সেখানে তাঁর গবেষণা অভিসন্দর্ভের বিষয় ছিল 'গুয়াতেমালায় মানবাধিকারের জন্য আদিবাসী জনগোষ্ঠীর সংগ্রাম'। ভারমন্ট কলেজ অফ ফাইন আর্টস থেকে চলচ্চিত্রে এমএফএ (মাস্টার্স অফ ফাইন আর্টস) সম্পন্ন করেন। সেখানে তাঁর অভিসন্দর্ভের প্রকল্প ছিল তাঁর নিকটাত্মীয়কে নিয়ে করা একটি প্রামাণ্যচিত্র। এছাড়া ফ্রান্সের ইউনিভার্সিতি দ্যু লঁ থেকে স্টাডি অ্যাব্রড প্রোগ্রাম সম্পন্ন করেন যাতে মূলত কেন্দ্র করা হয়েছিল ইতিহাস ও তুলনামূলক সাহিত্য।

১৯৮০'র দশকে তাঁর সাথে তারেক মাসুদের পরিচয় হয় মার্কিন যুক্তরাষ্ট্রে। তারেক মাসুদ ও ক্যাথরিন মাসুদ ১৯৮৮ সালে বিবাহ বন্ধনে আবদ্ধ হন। তারেক ও ক্যাথরিন মাসুদের আমেরিকার বাড়ি ছিল স্ট্যাটান আইল্যান্ডে।  ১৯৯৫ সাল থেকে তিনি ঢাকায় নিয়মিত বসবাস শুরু করেন। ক্যাথরিন এবং তারেক মিলে ঢাকায় একটি চলচ্চিত্র নির্মাতা প্রতিষ্ঠান গড়ে তুলেছিলেন যার নাম *অডিওভিশন*। ক্যাথরিন, তারেক মাসুদের সাথে অনেকগুলো চলচ্চিত্র নির্মাণে অংশ নেন। তিনি চলচ্চিত্র সম্পাদক হিসেবে কাজ করতেন তারেক মাসুদের সাথে। তিনি *[[মাটির ময়না]]* চলচ্চিত্রের সহ-লেখক ছিলেন। ব্যক্তিগত জীবনে এক সন্তানের জননী ক্যাথরিন একজন চিত্রশিল্পী এবং চলচ্চিত্র বিশেষজ্ঞ। তারেক মাসুদ ও ক্যাথরিন মাসুদ দম্পতির বিংহাম পুত্রা মাসুদ নিশাদ নামে এক ছেলে আছে। ক্যাথরিন মাসুদের মা হচ্ছেন আলফ্রেডা শেপিয়ার এবং বড় ভাই হচ্ছেন আলফ্রেড শেপিয়ার।

## চলচ্চিত্রের তালিকা
### পরিচালনা
* অন্তর্যাত্রা (২০০৫ )
* মুক্তির কথা (১৯৯৯)
* মুক্তির গান (১৯৯৫) 
### প্রযোজনা
* রানওয়ে (২০১০)
* মাটির ময়না (২০০২)
### কাহিনীকার
* রানওয়ে (২০১০)
* মাটির ময়না (২০০২)
### সম্পাদনা
* আলফা (২০১৯)
* রানওয়ে (২০১০)
* মাটির ময়না (২০০২)
* মুক্তির কথা (১৯৯৯)

### সঙ্গীত পরিচালক
* রানওয়ে (২০১০)

## তথ্যসূত্র

## বহিঃসংযোগ
* ক্যাথরিন মাসুদ ইন্টারনেট মুভি ডাটাবেজ - এ
* মাটির ময়না চলচ্চিত্র এবং ক্যাথেরিন মাসুদের জীবন 

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী চলচ্চিত্র পরিচালক
বিষয়শ্রেণী:শিকাগোর ব্যবসায়ী
বিষয়শ্রেণী:ব্রাউন বিশ্ববিদ্যালয়ের প্রাক্তন শিক্ষার্থী
প্রোগ্রামিং ভাষা তত্ত্ব

**প্রোগ্রামিং ভাষা তত্ত্ব** (সাধারণত **PLT** হিসাবে পরিচিত) কম্পিউটার বিজ্ঞানের একটি শাখা যা অঙ্কণ বা নকশা বাস্তবায়ন, বিশ্লেষণ, বৈশিষ্ট্য প্রদান, প্রোগ্রামিং ভাষা'র শ্রেণিবিভাগ এবং তাদের স্বতন্ত্র বৈশিষ্ট্যের সাথে সম্পর্কিত। এটি কম্পিউটার বিজ্ঞান বিভাগের সাথে সম্পর্কিত যা গণিতˌ সফটওয়ার ইঞ্জিনিয়ারিং এবং ভাষাবিজ্ঞান ইত্যাদির উপর নির্ভর করে এবং এদেরকে প্রভাবিত করে। এটি যথাযথভাবে স্বীকৃত কম্পিউটার বিজ্ঞানের একটি শাখা এবং একটি সক্রিয় গবেষণা ক্ষেত্রˌযার ফলাফল অনেক সাময়িক পত্রিকা, যেগুলো **PLT**-তে উৎসর্গিত, পাশাপাশি সাধারণ কম্পিউটার বিজ্ঞানে এবং প্রকৌশল প্রকাশনায় প্রকাশিত হয়।

## ইতিহাস
যেকোনো উপায়ে প্রোগ্রামিং ভাষা তত্ত্বের ইতিহাস নিজেদের প্রোগ্রামিং ভাষার উন্নয়নের থেকেও এগিয়ে।আলোন্‌জো চার্চ এবং স্টিফেন কোলে ক্লিনি ১৯৩০ দশকের দিকে ল্যামডা ক্যালকুলাস এর উন্নয়ন সাধন করেছিলেন যেটিকে কেউ কেউ মনে করেন বিশ্বের প্রথম প্রোগ্রামিং ভাষাˌ যদিও এটির উদ্দেশ্য ছিল মডেল গুনতি কিন্তু তার থেকেও বেশি ছিল প্রোগ্রামারদের জন্য একটি কম্পিউটার সিস্টেমের আলগোরিদিম বর্ণনা করা।ল্যামডা ক্যালকুলাস এর উপর পাতলা আবরণ প্রদান করে অনেক আধুনিক ফাংশনভিত্তিক প্রোগ্রামিং ভাষা বর্ণিত হয়েছে এবং অনেকেই এর পরিপ্রেক্ষিতে সহজেই এর শর্তাবলী বর্ণনা করেছেন।

প্রথম প্রোগ্রামিং ভাষা প্রস্তাবিত হয়েছিল Plankalkül নামে যা কনরাড ৎসুজে দ্বারা ১৯৪০ দশকের দিকে নকশা করা হয়েছিল কিন্তু ১৯৭২ সাল পর্যন্ত এটি প্রকাশ্যে পরিচিত ছিল না।(এবং ১৯৯৮ পর্যন্ত এর বাস্তবায়ন করা হয়নি)প্রথম ব্যাপকভাবে পরিচিত এবং সফল প্রোগ্রামিং ভাষা ছিল ফোরট্রান যেটিকে জন বাকাস এর নেতৃত্বে IBM গবেষক দল ১৯৫৪ থেকে ১৯৫৭ সালের দিকে উন্নয়ন সাধন করেছিল।ফোরট্রান এর সাফল্য এর বিজ্ঞানীদের একটি কমিটিকে একটি "সার্বজনীন" কম্পিউটার ভাষা বিকাশের নেতৃত্ব প্রদান করেছিল।তাদের প্রচেষ্টার ফল ছিল ALGOL 58।পৃথকভাবে ম্যাসাচুসেট্‌স ইন্সটিটিউট অফ টেকনোলজি এর জন ম্যাকার্থি লিস্প (প্রোগ্রামিং ভাষা)(ল্যামডা ক্যালকুলাস এর ভিত্তিতে গঠিত)এর উন্নতিসাধন করেছিলেনˌযেটি একাডেমিয়াতে সফল ভাবে উৎস সহ প্রথম ভাষা।এই প্রাথমিক প্রচেষ্টার সাফল্যের ফলে প্রোগ্রামিং ভাষা ১৯৬০ এর দিকে এবং এর পরেও একটি গবেষণা সক্রিয় বিষয় হয়ে ওঠে।

তারপর থেকে প্রোগ্রামিং ভাষা তত্ত্বের ইতিহাসে আরো কিছু গুরুত্বপূর্ণ ঘটনাঃ

* ১৯৫০ দশকে,নোম চম্‌স্কি ভাষাবিজ্ঞান ক্ষেত্রের অন্তর্ভুক্ত চম্‌স্কি স্তরক্রম এর উন্নয়ন সাধন করেছিলেন;এটি একটি আবিষ্কার যা প্রোগ্রামিং ভাষা তত্ত্ব এবং কম্পিউটার বিজ্ঞান এর অন্যান্য শাখাগুলোর উপর সরাসরি প্রভাব ফেলেছিল।
* ১৯৬০ দশকেঃ
** উলাহ্‌-ইয়োহান ডাল এবং ক্রিস্টেন নিগার্ড সিমুলা ভাষার উন্নয়ন সাধন করেন;এটিকে অবজেক্ট ওরিয়েন্টেড প্রোগ্রামিং ভাষার প্রথম উদাহরণ হিসেবে ব্যাপকভাবে বিবেচনা করা হয়;এছাড়া সিমুলা দ্বারা কোরূটিন এর ধারণা প্রবর্তিত হয়।
** ১৯৬৪ সালে,পিটার ল্যানডিন ই প্রথম যিনি বুঝতে পেরেছিলেন যে আলোন্‌জো চার্চ এর ল্যামডা ক্যালকুলাস মডেল প্রোগ্রামিং ভাষায় ব্যবহার করা যেতে পারে।

## তথ্যসূত্র

## বহিঃসংযোগ

বিষয়শ্রেণী:প্রোগ্রামিং ভাষা তত্ত্ব
পেপসি

**পেপসি** () একটি জনপ্রিয় কার্বনেট কোমল পানীয়। পেপসিকো কোম্পানি এর উৎপাদনকারী ও বিপনকারী সংস্থা। ১৮৯৮ সালে পেপসি আমেরিকায় 'ব্র্যাডস ড্রিংক' নামে উদ্ভাবন ও পরিচিতি লাভ করে। ১৯০৩ সালের ১৬ জুন থেকে এটি বর্তমান নাম *পেপসি* ধারণ করে।

## ইতিহাস
১৮৯৮ সালে সেলেব ব্র্যাডহ্যাম দ্বারা *পেপসি* প্রথমে আমেরিকার নর্থ ক্যারোলিনাতে 'ব্র্যাডস ড্রিংক' নামে পরিচিতি পায়। ১৯০৩ সালে ব্র্যাড বোতলে পেপসি সরবরাহ শুরু করে। ১৯০৯ সালে পেপসি তার প্রথম বিজ্ঞাপন প্রচার করে। ১৯২৬ সাল থেকে পেপসি নিয়মিতভাবে তার লোগো ব্যবহার শুরু করে। পেপসিকো কোম্পানি যুক্তরাষ্ট্রের একটি প্রতিষ্টান।

## তথ্যসূত্র

বিষয়শ্রেণী:কোলা মার্কা
বিষয়শ্রেণী:১৮৯৮-এ প্রবর্তিত পণ্য
বিষয়শ্রেণী:১৮৯৩-এ প্রতিষ্ঠিত মার্কিন কোম্পানি
বিষয়শ্রেণী:১৮৯৩-এ প্রতিষ্ঠিত খাদ্য ও পানীয় কোম্পানি
বিষয়শ্রেণী:ক্যাফেইনযুক্ত কোমল পানীয়
বিষয়শ্রেণী:পেপসিকো কোলা মার্কা
বিষয়শ্রেণী:মার্কিন পানীয়
এটিএন নিউজ

**এটিএন নিউজ** বাংলাদেশের একটি ২৪ ঘণ্টার সংবাদভিত্তিক স্যাটেলাইট চ্যানেল।  ‘বাংলার ২৪ ঘণ্টা’ এই স্লোগান নিয়ে চ্যানেলটি আনুষ্ঠানিক যাত্রা করে ২০১০ সালের ৭ জুন। বাংলাদেশ কমিউনিকেশন স্যাটেলাইট কোম্পানী লিমিটেড দ্বারা পরিচালিত বাংলাদেশের প্রথম স্যাটেলাইট বঙ্গবন্ধু-১ ব্যবহার করে এই চ্যানেলটি তার কার্যক্রম পরিচালনা করছে।

এটিএন নিউজের চেয়ারম্যান ও ব্যবস্থাপনা পরিচালক ড. মাহফুজুর রহমান। টেলিভিশন স্টেশনটির শুরুতে সিইও হিসেবে দায়িত্বে ছিলেন মোহাম্মদ মঞ্জুরুল ইসলাম, এরপর মৃত্যুর আগ পর্যন্ত দায়িত্বে ছিলেন টেলিভিশন সাংবাদিকতার অন্যতম পথিকৃৎ ও দেশ বরেণ্য মিডিয়া ব্যক্তিত্ব মিশুক মুনীর, পরে স্বল্প সময়ের জন্য সিইও-র দায়িত্ব পালন করেন আবেদ খান। এরপর মৃত্যুর আগ পর্যন্ত দায়িত্বে ছিলেন সরকার ফিরোজ। তারা টেলিভিশনটির অগ্রযাত্রায় অন্যন্য ভূমিকা পালন করেন। বর্তমানে এটিএন নিউজের নির্বাহী পরিচালক হিসেবে দায়িত্ব পালন করছেন মো.মোশাররফ হোসেন।

## তথ্যসূত্র

## বহিঃসংযোগ

* এটিএন নিউজের ওয়েবসাইট

বিষয়শ্রেণী:বাংলাদেশের টেলিভিশন চ্যানেল
বিষয়শ্রেণী:ঢাকার গণমাধ্যম
বিষয়শ্রেণী:২০১০-এ প্রতিষ্ঠিত টেলিভিশন চ্যানেল ও স্টেশন
বিষয়শ্রেণী:বাংলাদেশের ২৪-ঘন্টা টেলিভিশন সংবাদ চ্যানেল
বিষয়শ্রেণী:২০১০-এ বাংলাদেশে প্রতিষ্ঠিত
টিআরপি

**টেলিভিশন রেটিং পয়েন্ট** সংক্ষেপে **টিআরপি** কোনো চ্যানেল বা অনুষ্ঠানের জনপ্রিয়তা নির্দেশ করে। এক্ষেত্রে যে উপাত্তগুলো ব্যবহার করা হয়ে থাকে তা বিজ্ঞাপন নির্মাতাদের জন্য খুবই সহায়ক। *[[আইএনটিএএম|ইন্ডিয়ান টেলিভিশন অডিয়েন্স মেসারমেন্ট]]* নামের একমাত্র ইলেক্ট্রনিক রেটিং এজেন্সি, যারা এই কাজগুলো সম্প্রতি ভারতে করছে। টিআরপি নির্ণয়ে এই প্রতিষ্ঠানটি দুই ধরনের পদ্ধতি অনুসরণ করে থাকে। প্রথমত, ফ্রিকোয়েন্সি মনিটরিং-এর মাধ্যমে যেখানে *[[পিপল্‌ মিটারস]]* নমুনামাফিক ঘরগুলোতে রাখা হয় এবং এইসব ইলেক্ট্রোনিক্স গাটগেটস্‌গুলো দর্শক কর্তৃক পর্যবেক্ষিত লাগাতার নির্দেশিত চ্যানেলের তথ্য ধারণ করে। *পিপল মিটার* একটি অন্য দেশ থেকে আমদানিকৃত ব্যয়বহুল যন্ত্র। এটি চ্যানেলের ফিকুয়েন্সি পড়ে, পরে চ্যানেলের নামে ডিকোড এবং এজেন্সি রিডিং অনুসারে নির্দেশিত নমুনা ঘরগুলো থেকে একটি জাতীয় উপাত্ত তৈরি করে। কিন্তু এই পদ্ধতির সমস্যা হলো, কেবল-অপারেটররা বার্তা পাঠানোর আগেই বিভিন্ন চ্যানেলের ঘন ঘন ফ্রিকোয়েন্সি বদল করলে তা নির্ধারণে সমস্যার সৃষ্টি হয়। যাতে করে একটি চ্যানেলের বিশেষ ফ্রিকোয়েন্সি রেকর্ডে বিভ্রান্তির সৃষ্টি করে যদিও ডাউনলিঙ্কিং ফ্রিকোয়েন্সি সমগ্র ভারতে সমান থাকে।

দ্বিতীয় পদ্ধতিটি হলো অনেকটা নির্ভরযোগ্য ও পাশাপাশি এটি ভারতে নতুন। এই প্রক্রিয়াটির নাম হলো পিকচার ম্যাচিং টেকনিক। টিভি সেটে যে সকল চ্যানেল- চলাকালে তার একটি ছোট অংশ ছবি আকারে সরবরাহ করা হয়। এজেন্সির সাথে সকল চ্যানেলের উপাত্তসমূহ ছোট ছবি আকারে সংরক্ষিত হয়। নমুনা ঘরগুলো থেকে উপাত্তসমূহ নিয়ে প্রধান উপাত্ত ব্যাংকের সাথে মিলানো হয় ও চ্যানেলের নামটি প্রকাশিত হয়। এভাবে ন্যাশনাল রেটিং প্রক্রিয়া সম্পাদন করা হয়।

এটি হচ্ছে ক্রয়কৃত পয়েন্ট, যার পরিমাপ বিজ্ঞাপনটির মোট দর্শকের মধ্য থেকে লক্ষ্যমাত্রার কতটুকু দর্শকের কাছে পৌঁছাতে সক্ষম হয়েছে তা প্রকাশ করে। জিআরপির বা গ্রস রেটিং পয়েন্টের মতন এটি বিজ্ঞাপনের মাধ্যমে একটি নির্দিষ্ট মিডিয়া বাহক বা শ্রেণী কর্তৃক লক্ষ্যমাত্রার দর্শকের সংখ্যা পরিমাপের জন্য ব্যবহৃত হয়। উদাহরণস্বরূপ, যদি কোনো একটি বিজ্ঞাপন একের অধিক প্রদর্শিত হয়, টিআরপি'র মান একক জিআরপি'র মানসমূহের যোগফল করে মোট দর্শকের থেকে পরিমাপকৃত লক্ষ্যমাত্রার দর্শকের মানের সাথে গুণ করে সর্বমোট দর্শক সংখ্যা বের করা হয়। উভয় এককই কোনো বিশেষ বিজ্ঞাপনে বাজারজাতকরণের কার্যকারিতা নির্ধারণে সম্ভাব্য অংশ হিসেবে কাজ করে।

বিষয়শ্রেণী:বাজার গবেষণা
বিষয়শ্রেণী:শ্রোতা বিচার
বিষয়শ্রেণী:বিজ্ঞাপন
তিন্দু ইউনিয়ন

**তিন্দু** বাংলাদেশের বান্দরবান জেলার অন্তর্গত থানচি উপজেলার একটি ইউনিয়ন।

## আয়তন
তিন্দু ইউনিয়নের আয়তন ১,১২,৬৪০ একর (৪৫৫.৮৪ বর্গ কিলোমিটার)। এটি থানচি উপজেলার সবচেয়ে বড় ইউনিয়ন।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ৫,৩১০জন। এর মধ্যে ৩,১৩৯জন খ্রিস্টান, ১,৪৭০জন বৌদ্ধ, ৮৯জন মুসলিম, ২জন হিন্দু ও ৬১০জন অন্যান্য ধর্মের অনুসারী।

নৃতাত্ত্বিকভাবে ১০০জন বাঙালি, ১,৬৩০জন ত্রিপুরা, ১,২৫৪জন ম্রো, ১,১৬১জন‌ মারমা ও ১,১৬৫জন অন্যান্য।

## অবস্থান ও সীমানা
থানচি উপজেলার মধ্যাংশে তিন্দু ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৩ কিলোমিটার। এ ইউনিয়নের উত্তরে থানচি সদর ইউনিয়ন, পশ্চিমে আলীকদম উপজেলার আলীকদম সদর ইউনিয়ন, দক্ষিণে রেমাক্রী ইউনিয়ন এবং পূর্বে মায়ানমারের চিন প্রদেশ অবস্থিত।

## প্রশাসনিক কাঠামো
thumb|right|250px|তিন্দু পাড়া, থানচি, বান্দরবান
তিন্দু ইউনিয়ন থানচি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম থানচি থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

## শিক্ষা ব্যবস্থা
২০১১ সালের আদমশুমারি অনুযায়ী রেমাক্রী ইউনিয়নের সাক্ষরতার হার ১৮.৩%। এ ইউনিয়নে ১টি প্রাথমিক বিদ্যালয় রয়েছে।

### শিক্ষা প্রতিষ্ঠান
;প্রাথমিক বিদ্যালয়
* তিন্দু গ্রুপিং পাড়া সরকারি প্রাথমিক বিদ্যালয়

## যোগাযোগ ব্যবস্থা
তিন্দু ইউনিয়নে যোগাযোগের প্রধান সড়ক হল থানচি-রেমাক্রী সড়ক। প্রধান যোগাযোগ মাধ্যম জীপগাড়ি।

## খাল ও নদী
তিন্দু ইউনিয়নের মধ্য দিয়ে বয়ে চলেছে সাঙ্গু নদী।

## হাট-বাজার
তিন্দু ইউনিয়নের প্রধান বাজার হল তিন্দু বাজার।

## দর্শনীয় স্থান
তিন্দু ইউনিয়নের দর্শনীয় স্থানগুলোর মধ্যে রয়েছে:
* সাকা হাফং
* বড় পাথর বা রাজা পাথর
* ছোট পাথর
* লাংলক ঝরনা 
* বাঘেরমুখ 

## জনপ্রতিনিধি
* বর্তমান চেয়ারম্যান: মংপ্রুঅং মার্মা

## আরও দেখুন
* থানচি উপজেলা
* থানচি থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:থানচি উপজেলার ইউনিয়ন
লাভা

thumb|
thumb|
**লাভা** বলতে কোনো আগ্নেয়গিরি থেকে নিঃসৃত গলিত পাথর বা তা থেকে জমাট বাঁধা পাথরকে বোঝানো হয়। কোনো কোনো গ্রহ এবং উপগ্রহের ভূ-অভ্যন্তরে লাভা থাকে। যেমন পৃথিবীর ভূ-অভ্যন্তরেও লাভা রয়েছে। লাভা যখন কোনো আগ্নেয়গিরি থেকে বেরিয়ে আসে তখন এর উষ্ণতা থাকে ৭০০° সেলসিয়াস থেকে ১২০০° সেলসিয়াস। থিক্সোট্রপিক এবং শীয়ার থিনিং ধর্মের জন্য ঠান্ডা হওয়া বা জমাট বাঁধার আগে লাভা জলের থেকে ১,০০,০০০ গুণ অবধি সান্দ্র হতে পারে।

আগ্নেয়গিরি থেকে বিস্ফোরণহীণভাবে উদগীরিত লাভা যখন ভূপৃষ্ঠে বয়ে যায় তখন তাকে *লাভা প্রবাহ* বলা হয়। এই লাভা প্রবাহকেই সাধারণভাবে লাভা বলা হয়। এই লাভা জমাট বেঁধে আগ্নেয় শিলা গঠন করে। বিস্ফোরণ যুক্ত উদগীরণ-এর ক্ষেত্রে আগ্নেয় ভস্ম বা আগ্নেয় ছাই এবং আগ্নেয় বস্তুকণা বা টেফ্রা-র মিশ্রণ উদগীরিত হয়। লাভা কথাটি সম্ভবত ল্যাটিন শব্দ *লাবেস* (labes) থেকে এসেছে, যার অর্থ গড়িয়ে পড়া। ১৭৩৭ খ্রিষ্টাব্দের ১৪ মে থেকে ৪ জুন-এর মাঝামাঝি কোনো সময়ে ফ্র্যন্সিস্কো জেরাও নামের এক ব্যক্তি ভিসুভিয়াস পর্বতের অগ্ন্যুৎপাত সম্পর্কে লিখতে গিয়ে এই কথাটির প্রথম ব্যবহার করেন।

## তথ্যসূত্র

বিষয়শ্রেণী:ভূবিজ্ঞান
বিষয়শ্রেণী:আগ্নেয়গিরি
বিষয়শ্রেণী:অগ্ন্যুৎপাতজাত পদার্থ
বিষয়শ্রেণী:আগ্নেয় শিলা
বিষয়শ্রেণী:অগ্ন্যুদ্‌গম প্রক্রিয়া
লাল টিপ

***লাল টিপ*** বাংলাদেশ ও ফ্রান্সের যৌথ প্রযোজনায় নির্মিত একটি চলচ্চিত্র। স্বপন আহমেদের পরিচালনায় নির্মিত এই চলচ্চিত্রটিতে বাংলাদেশের শিল্পীদের পাশাপাশি ফ্রান্সের শিল্পীরাও অভিনয় করেছেন। বাংলাদেশ, ফ্রান্স, আইসলেন্ডের বিভিন্ন লোকেশনে সর্বাধুনিক প্রযুক্তি ব্যবহার করে ছবিটির শুটিং সম্পন্ন করা হয়েছে। ছবিটি বাংলা, ফরাসী ও ইংরেজি ভাষায় ডাবিং করা হযেছে। ছবির প্রধান দুই চরিত্রে অভিনয় করেছেন বাংলাদেশের ইমন ও কুসুম শিকদার; এছাড়াও বাংলাদেশ থেকে আরো অভিনয় করেছেন শহীদুল আলম সাচ্চু, এটিএম শামসুজ্জামান, মিশু, সোহেল খান, কোনালসহ আরো অনেকেই এবং ফ্রান্সের শিল্পীদের মধ্যে রয়েছেন ড্যানিয়েল ক্রেমার, জেরার্ড দোপার্দো, দেবোরাহ নিউম্যান ,নাতালি ফ্রান্সেস্কি ও লিয়ানা।

লাল টিপ ছবিটি বাংলাদেশসহ বিশ্বের চারটি মহাদেশের পঁচিশটি দেশে একই দিনে মুক্তি দেয়া হবে।

## শ্রেষ্ঠাংশে
* ইমন - অর্নব
* কুসুম শিকদার - নিধি
* ড্যানিয়েল ক্রেমার -
* আনা লেভিস - লীনা
* বেনজামিন ডুপিচ - লরেন্ট
* দেবোরাহ নিউম্যান -
* নাতালি ফ্রান্সেস্কি -
* লিয়ানা -
* শহীদুল আলম সাচ্চু - সোহেল
* এটিএম শামসুজ্জামান -
* মিশু সাব্বির -
* সোহেল খান -
* কোনাল -

## সংগীত
“লাল টিপ” চলচ্চিত্রের সংগীত পরিচালনা করেছেন ফুয়াদ, ইবরার টিপু ও আরফিন রুমি। বাংলাদেশের এই তিন সংগীত পরিচালক ছাড়াও তিনবার অস্কার বিজয়ী প্রয়াত সংগীত পরিচালক মরিস জার ছবিটির একটি গানের সংগীত পরিচালনা করেছেন।

### গানের তালিকা

## আরও দেখুন

## তথ্যসূত্র

## বহিঃসংযোগ
* অফিসিয়াল ওয়েবসাইট
* LAL TIP (RED POINT): WORKING ON A BOLLYWOOD MOVIE IN PARIS

বিষয়শ্রেণী:বাংলাদেশী চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:ফরাসি ভাষার চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:২০১১-এর চলচ্চিত্র
বিষয়শ্রেণী:ইমপ্রেস টেলিফিল্মের চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:প্যারিসে ধারণকৃত চলচ্চিত্র
বিষয়শ্রেণী:২০১২-এর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:বাংলাদেশী প্রণয়ধর্মী চলচ্চিত্র
বিষয়শ্রেণী:থাইল্যান্ডে ধারণকৃত চলচ্চিত্র